钦定古今图书集成/明伦汇编/氏族典/第039卷 > 江澜
## 钦定古今图书集成/明伦汇编/氏族典/第039卷 > 江澜

按《浙江通志》：“澜字文澜，仁和人，玭子。登成化戊戌进
士，选庶吉士，授编修，升侍读，充经筵讲官。奉命册封
荆王，升侍读学士。纂修《大明会典》，升学士。武庙登极，
陞詹事府少詹事，仍充讲官。凡典两京乡试者二，同
考会试者一，皆知人能得士。掌翰林院，赐黄金束带。
充《孝庙实录》副总裁，晋吏部右侍郎。守官勤慎，严管”
键，不通尺书。著《铨曹日录》以自检。雅不善刘瑾，改南
京礼部尚书。卒，赠太子少保，谥“文昭。”